
Radu Jacotă 


Va provoca America un jihad global? 


Cu cât mai mulţi palestinieni cred că Washingtonul aprobă devastarea fără 
precedent a „cu atât mai mare este probabilitatea ca rezistenţa 
Hamas împotriva Israelului să se extindă într-un jihad global și să crească 
ameninţarea teroristă. 


Analiștii militari americani au avertizat deja că, după ce SUA au petrecut peste 20 de ani 
luptând împotriva Al-Qaida și ISIS, pot contribui fără să vrea la formarea unor noi cadre 
de jihadiști violenţi, dintre care mulţi nici măcar nu s-au născut înainte de 11 septembrie 
2001. 


Frecventele relatări ale oficialilor Hamas despre presupusele succese ale Brigăzilor Al- 
Qassam împotriva forțelor israeliene din Gaza încep să semene cu anunţurile foștilor 
purtători de cuvânt militari ai Al-Qaida și 1SIS.În războaiele anterioare din Gaza (2008- 
2021), Hamas a considerat Israelul ca fiind principalul său adversar, așa-numitul „inamic 
apropiat”. 


În războiul actual, Hamas, Jihadul Islamic și alte grupări palestiniene, la fel ca radicalii 
din anii 1990 și începutul anilor 2000, au început să considere Statele Unite ca fiind 
celălalt inamic al lor, așa-numitul „inamic îndepărtat”. 


SUA, prin parteneriatul cu campania militară a Israelului împotriva palestinienilor, au 

devenit o țintă legitimă pentru jihad. Pe măsură ce acest punct de vedere se consolidează 
în cadrul Hamas și al rezistenţei palestiniene în general, ca să nu mai vorbim de întreaga 
lume arabă și islamică, amenințările teroriste împotriva Occidentului vor crește dramatic. 


Administraţia Biden și-a pierdut puţina credibilitate care îi mai rămăsese ca „broker onest” 
în conflictul palestinian. Potrivit unui sondaj de opinie recent, majoritatea palestinienilor 
din Gaza - și, mai ales, din Cisiordania - au o părere mai puţin favorabilă despre SUA 
decât în orice alt moment din ultimii ani. 


Al-Qaida consideră de mult timp Statele Unite ca fiind un inamic îndepărtat 
„necredincios”, iar dacă războiul din Gaza continuă în configuraţia actuală, Hamas va 
urma exemplul și se va alătura jihadului global. 


Palestinienii consideră că Israelul a creat prima deplasare a palestinienilor, sau Nakba, în 
1948. În actualul război din Gaza, Hamas crede că Israelul și Statele Unite creează a doua 
Nakba în 2024. 


Pentru Hamas și pentru palestinieni în general, Washingtonul fost un partener integral în 
războiul de răzbunare al premierului israelian Benjamin Netanyahu în Gaza și în lipsa sa 
de logică, proporționalitate și umanitate. 


Casa Albă a susținut că regimurile arabe, în cea mai mare parte, detestă Hamas și 
ideologia islamică a Frăției Musulmane și, prin urmare, sunt tolerante în particular față de 
distrugerea continuă a Israelului în Gaza. Totuși, această logică confuză se concentrează 
în primul rând pe regimurile autocratice arabe, nu pe publicul acestora. 


Devastarea Gazei și dezrădăcinarea a aproape două milioane de oameni va consolida, nu 
va slăbi, sprijinul publicului arab pentru Hamas sau pentru un succesor. Hamas nu este 
doar un grup de jihadiști militanţi care numără peste 30 000 de luptători, ci o idee 
alimentată de realitățile palestiniene de pe teren. 


